作者：冯取洽
词牌/韵律：沁园春

paragraphs: 问讯柳溪，溪上柳容，胡为带埃。
叹阳春陡变，孰为披拂，赏音难遇，谁与徘徊。
好在湖山，吾容不辱，寄径垂条岂偶哉。
休摇荡，且深根宁极，免俗人猜。
何妨傍竹依梅。
待青眼春回一笑开。
尽攀丝弄叶，效颦施黛，笼鞯拂帽，藉阴传杯。
未碍飞绵，一高千丈，风力微时稳下来。
天难问，便陶门汉苑，一任安排。